"וַתִּתְפְּשֵׂהוּ בְּבִגְדוֹ לֵאמֹר שִׁכְבָה עִמִּי וַיַּעֲזֹב בִּגְדוֹ בְּיָדָהּ וַיָּנָס וַיֵּצֵא הַחוּצָה: וַיְהִי כִּרְאוֹתָהּ כִּי עָזַב בִּגְדוֹ בְּיָדָהּ וַיָּנָס הַחוּצָה: וַתִּקְרָא לְאַנְשֵׁי בֵיתָהּ וַתֹּאמֶר לָהֶם לֵאמֹר רְאוּ הֵבִיא לָנוּ אִישׁ עִבְרִי לְצַחֶק בָּנוּ בָּא אֵלַי לִשְׁכַּב עִמִּי וָאֶקְרָא  בְּקוֹל גָּדוֹל: וַיְהִי כְשָׁמְעוֹ כִּי הֲרִימֹתִי קוֹלִי וָאֶקְרָא וַיַּעֲזֹב בִּגְדוֹ אֶצְלִי וַיָּנָס וַיֵּצֵא הַחוּצָה: וַתַּנַּח בִּגְדוֹ אֶצְלָהּ עַד בּוֹא אֲדֹנָיו אֶל בֵּיתוֹ: וַתְּדַבֵּר אֵלָיו כַּדְּבָרִים הָאֵלֶּה לֵאמֹר בָּא אֵלַי הָעֶבֶד הָעִבְרִי אֲשֶׁר הֵבֵאתָ לָּנוּ לְצַחֶק בִּי: וַיְהִי כַּהֲרִימִי קוֹלִי וָאֶקְרָא וַיַּעֲזֹב בִּגְדוֹ אֶצְלִי וַיָּנָס הַחוּצָה: וַיְהִי כִשְׁמֹעַ אֲדֹנָיו אֶת דִּבְרֵי אִשְׁתּוֹ אֲשֶׁר דִּבְּרָה אֵלָיו לֵאמֹר כַּדְּבָרִים הָאֵלֶּה עָשָׂה לִי עַבְדֶּךָ וַיִּחַר אַפּוֹ: (ל"ט י"ב-י"ט).
בתיאור המעשה נותנת לנו התורה תיאור מפורט שכולל את התיאור האובייקטיבי של מה שקרה, מה חשבה ומה אמרה אשת פוטיפרע ומה ראו אנשי ביתה. להלן הפסוקים מחולקים בהתאם, תוך הדגשה להבדלי ניסוח דקים אך רבי משמעות: 

	תיאור המעשה
ע"י התורה
	מה חשבה אשת פוטיפר
	סיפורה לאנשי ביתה
	תיאורה לבעלה

	וַיַּעֲזֹב בִּגְדוֹ בְּיָדָה
וַיָּנָס  וַיֵּצֵא הַחוּצָה   

	וַיְהִי כִּרְאוֹתָהּ כִּי עָזַב בִּגְדוֹ בְּיָדָהּ 
וַיָּנָס הַחוּצָה
	וַיְהִי כְשָׁמְעוֹ כִּי הֲרִימֹתִי קוֹלִי וָאֶקְרָא וַיַּעֲזֹב בִּגְדוֹ אֶצְלִי וַיָּנָס וַיֵּצֵא הַחוּצָה:
	וַיְהִי כַּהֲרִימִי קוֹלִי …וַיַּעֲזֹב בִּגְדוֹ אֶצְלִי וַיָּנָס הַחוּצָה:


התיאור האובייקטיבי של התורה כולל את העובדה שיוסף נס מן החדר ומן הבית אך בצאתו מהבית הוא לא נס הוא יצא על מנת לא לעורר חשד ולהיתפש כאדם שבורח בגלל מעשה רע שעשה. 

אשת פוטיפרע חשבה שכשם שהוא ברח ממנה כך הוא גם נס החוצה ולכן וַיְהִי כִּרְאוֹתָהּ כִּי עָזַב בִּגְדוֹ בְּיָדָה (חשבה)ּ וַיָּנָס הַחוּצָה". כאשר היא ספרה את המעשה  לאנשי ביתה ואמרה שלהם שקראה בקול גדול היא ציפתה לקבל מהם תגובה שאכן הם ראו דבר משונה שיוסף 'נס החוצה' משראתה שלא הגיבו לסיפורה היא הבינה שיוסף לא נס החוצה אלא "יצא החוצה" ולכן אמרה " וַיָּנָס וַיֵּצֵא הַחוּצָה" .

בתיאור לבעלה היא לא ראתה עצמה מחויבת לדייק ולומר שיוסף 'יצא החוצה' שהרי אם יצא הרי אולי לא נס ואם לא נס אז אולי היא לא קראה בקול ממילא  יתעורר נגדה חשד. בדבריה לפוטיפרע היא מדגישה 'וינוס החוצה' מבחינת הנה נאמנים דברי הוא נס החוצה וראו זאת עוברים ושבים ודבר זה ניתן לבדיקה.  היא הבינה שמשום כבודו הוא לא ילך לחקור יותר מידי כדי שלא יתברר קלונו ברבים. 

	תאור יוסף לאנשי ביתה
	תאור יוסף לבעלה

	 וַתִּקְרָא לְאַנְשֵׁי בֵיתָהּ וַתֹּאמֶר לָהֶם לֵאמֹר רְאוּ הֵבִיא לָנוּ אִישׁ עִבְרִי לְצַחֶק בָּנוּ בָּא אֵלַי לִשְׁכַּב עִמִּי וָאֶקְרָא  בְּקוֹל גָּדוֹל:
	 וַתְּדַבֵּר אֵלָיו כַּדְּבָרִים הָאֵלֶּה לֵאמֹר בָּא אֵלַי הָעֶבֶד הָעִבְרִי אֲשֶׁר הֵבֵאתָ לָּנוּ לְצַחֶק בִּי: 


כדי לרכוש את אמונם של אנשי ביתה, שיעמדו לצידה, ולהסיתם נגד יוסף, היא כינתה את יוסף "האיש", שבעלה "הביא לנו", שיהיה ממונה עליהם ולא שווה להם אלא אחד שמתנשא עליהם. הוא הביא אותו "לצחק בנו" היא כללה בעניין גם את עצמה וגם את אנשי ביתה, מבחינת פגיעה בגאווה הלאומית. 

בתיאור העניין לבעלה היא העמידה את העניין על פגיעה בכבודה האישי תוך הטלת אחריות על פוטיפרע "הבאת לנו" "העבד" שבא "לצחק בי". ראה "עיונים בספר בראשית" לנחמה ליבוביץ על הפרשה, שהסבירה את הנושא).

